Yini Entsha?

* **1 kuNcwaba 2023 – Ukwabiwa kwemali kumaThrasti okungewona awakuleli kwabiwa amathrasti akuleli**  
  USARS uvame ukungakugunyazi ukukhululwa noma ukukhishwa kwemali lapho ithrasti yakuleli yabela amathrasti okungewona awakuleli imali. uzokubheka ukugunyazwa kokukhululwa noma ukukhishwa kwemali/amanani abelwe amathrasti okungewona awakuleli. Inqubo edingekayo ukuze kutholakale imvume ukuba kufakwe isicelo sencwadi yokuthobela kwaSARS ngokuthumela i-imeyili [ku-MLCA@sars.gov.za](mailto:ku-MLCA@sars.gov.za).

USARS ukuqaphele ukuthi i-SARB izixegisile ezinye izidingo zokulawula ukushintshana kodwa ngokubheka ubungozi obungase bube khona, unqume ukwethula lesi sidingo esibalulwe ngenhla ukubhekana nobungozi.

USARS uzolandela izinqubo zokuqinisekisa ukwenza isiqinisekiso sokuthi izigaba zoMthetho ezifanele zitolikwa ngendlela eyiyo futhi zithotshelwa ngendlela efanele. Qaphela ukuthi iThrasti okungeyona eyakuleli kumele ibe ngohlomulayo kuthrasti yakuleli, kanti ukwatshelwa imali kuzobhekwa uSARS uma kuhambisana nemigomo nemibandela ekudokhumenti yethrasti kuthrasi yakuleli.

USARS uzokuvumela lokhu kwabiwa kuphela uma ithrasti yakuleli iveza ukuthi zonke izikweletusibopho zentela ngalokho kwabiwa zikhokhiwe noma zizokhokhwa.

Phinda ubheke ikhasi kusizindalwazi elithi Amadokhumenti Asekelayo okuGunyazwa kokuDlulisela Emazweni Omhlaba (AIT).

* **21 kuMbasa 2023 – Ifomu elisha eliphuculiwe lesicelo ngesimo sokuthobela intela**  
  Ifomu elisha eliphuculiwe lesicelo ngesimo sokuthobela intela lethulelwe ukuxhumanisa ukuhlanganiswa kweMalisabelo Yotshalomali Lwangaphandle i-Foreign Investment Allowance (FIA) kanye nezicelo zokuFuduka kube yisicelo esisodwa, “Approval International Transfer”. Phezu kwalokho, okokukhetha i-thenda sakususa kanti kumele kusetshenziswe isimo esihle sokuthobela intela (TCS) kuzo zonke izindawo lapho umuntu wesithathu edinga ukuqinisekisa isimo sokuthobela intela somkhokhintela.

Ngaphambi kokucela iSimo sokuThobela iNtela i-TCS kulabo abanebona abakuleli, kumele kube ukuthi usuyiphothulile inqubo eqinisekisa ukuthi awuseyena umhlali wakuleli eyaziwa ngokuyeka ukuba isakhamuzi sakuleli. Ngemininingwane eyengeziwe ngalokhu bheka ikhasi elithi Yeka ukuba yisakhamuzi sakuleli.

Amadokhumenti esekelayo adingekayo mayelana nokugunyazwa kokudlulisela kwamazwe omhlaba aselungisiwe ukuveza izinguquko zakamuva ezenziwe ezinqubweni ze-Foreign Exchange Control kanjalo nokumenyezelwa koMthetho oChibiyela iMithetho yokuThelisa i-Taxation Laws Amendment Act, 2020.  Manje usungakwazi ukucela iSimo sakho sokuThobela iNtela lapha.

Kuyini?

Phezulu kufomu

UPhiko Lwemalingeniso Eqoqwayo LwaseNingizimu Afrika (uSARS) lwethule uHlelo Lwesimo Sokuthobela Intela kowezi-2015 ukuze lungene endaweni yohlelo olwalusebenzisa amaphepha. Uma ususifakile isicelo Ngesimo Sokuthobela Intela, uzothola inombolo eyimfihlo i-PIN ezokuvumela ukuba ugunyaze umuntu wesithathu (okungaba yinhlangano noma uhulumeni) ukuba abone isimo sakho sentela ngokusebenzisa i-eFiling. Izokunika sonke isimo sakho sokuthobela intela ngosuku nesikhathi osibuka ngaso. Ukuze sivikele ubumfihlo bomkhokhintela, alukho olunye ulwazi umuntu wesithathu azokwazi ukuluthola.

Ngezansi kufomu

Ukuthobela imithetho kanye ‘nokukhokha eyakho ingxenye’ akuyona nje kuphela into ekulungele, kepha kunegalelo ekukhuleni okuhle komnotho wezwe nokuphetha ngokuhlomulisa bonke abantu baseNingizimu Afrika.

Uhlelo lwe-TCS luyatholakala kulezi zinhlelo ezilandelayo:

* Ubumsulwa
* Ukugunyaza ukudlulisa kumazwe omhlaba

Ukuze ufake isicelo se-TCS, ungakwazi ukungena ohlelweni lwe-TCS ngokukhetha TAX STATUS kulokhu okukhethwa kukho ku-eFiling.

**Isungqangi:**Awusakwazi ukukhetha i-tender, kanti abakhokhintela kumele basebenzise isicelo ngesimo sakho njengoba kwenza umsebenzi ofanayo. Inketho yokuGunyazwa Kokudlulisa Kumazwe omhlaba yisicelo esingasetshenziswa izakhamizi zase-SA ezidlulisa imali iya phesheya kanye nalabo bakhokhintela abayeka ukuba yizakhamizi ezitheliswayo ngenhloso yokuthathwa njengabangezona izakhamizi.

Kwenziwelani?

Uhlelo lwesimo sokuthobela intela lwenza kube lula kubakhokhintela ukuba bacele iSimo sabo sokuThobela iNtela (TCS) ngokusebenzisa ku-eFiling noma ku- SARS online query system (SOQS)  bese bethola i-PIN yokugunyaza nokunika umuntu wesithathu ilungelo lokuqinisekisa isimo sakho.

I-TCS PIN kumele isetshenziswe umuntu wesithathu ogunyaziwe (labo owabelane nabo nge-PIN yakho) ukuze aqinisekise isimo sakho sokuthobela ku-inthanethi ngokusebenzisa i-eFiling yakwaSARS. Kubalulekile ukukhumbula ukuthi isimo sokuthobela intela somkhokhintela kasimi ndawonye siguquguquka ngokuhambisana nokuqhubeka kwakhe ukuthobela izidingo zokuthela.

Yini okumele ngiyenze?

Unalokhu kuwe, ukuze ube ngoyithobelayo imithetho kufanele uqiniseke ukuthi:

* Awekho amafomu entela asilele ongawathumele.
* Awunaso isikweletu esisilele osikweleta uSARS ngaphandle uma kunesivumelwano esenziwe sokukhokha noma sokumiswa kokukhokha.
* Usuzibhalisile zonke izinhlobo zentela okufanele uzithelele.
* Imininingwane yakho ebhalisiwe isilungisiwe. Ngeminye iminingwanwane ngokulungisa imininingwane yakho ebhalisiwe cindezela lapha.
* Usudidiyele (ngo-Merge tool kwi-eFiling) noma usuzidalulile (efomini i-ERC01 nelikhona njengengxenye yohlelo lwe-TCS kwi-eFiling), zonke izinombolonkomba zakho zentela ezibhalisiwe. Ngolwazi olwengeziwe ngohlelo lwe-Merge, cofa lapha.

I-“My Compliance Profile (MCP)”, eyingxenye yohlelo lwe-TCS, inika abakhokhintela ithuba lokubuka isimo sakhe sokuthobela intela nge-inthanethi besiqhathanise nezidingo ezithile, njengokuba sidalulwe nguSARS. Umkhokhintela uzokwazi ukuhlonza nakuphi ukungathobeli okukhona bese enza okufanele ukulungisa lokho. Ukwethulwa kwe-MCP kuhlomisa abakhokhintela ngolwazi olwengeziwe mayelana nokuthobela kwabo imigomo yentela futhi kuyisiqalo saso sonke isimo sokuthobela esikhishwayo uma kuthunyelwa isicelo se-TCS kwaSARS (isibonelo njengokweThenda noma okobuMsulwa kanye nokunye).  
  
Ngeminye imininingwane ngezinqubo zesimo sokuthobela intela landela le migudu engezansi:

* [Ngingangena kanjani ku “My Compliance Profile” (MCP) ngokusebenzisa i-SARS eFiling](https://www.sars.gov.za/individuals/manage-your-tax-compliance-status/how-to-access-my-compliance-profile/)
* [Ngingasicela kanjani iSimo sokuThobela iNtela](https://www.sars.gov.za/individuals/manage-your-tax-compliance-status/how-to-request-your-tax-compliance-status/)
* [Ngingasiqinisekisa kanjani iSimo sokuThobela iNtela](https://www.sars.gov.za/individuals/manage-your-tax-compliance-status/how-to-verify-tax-compliance-status/)